སྡུག་བསྔལ་ཆེ་ཤོས་ཀྱི་མིག་ཆུ་ལྷུང་བ།ཅཱན་ཨེར་གྱིས་རང་ཉིད་བྲོས་པ་དེས་སྐུ་ཞབས་ལོ་ཆེ་སི་ཐེ་ལ་བློ་ཕམ་དང་།སྡུག་བསྔལ་ཆེན་པོ་སྤྲད་པ།ལྷག་པར་དུ་རང་ཉིད་བརྩེ་དུངས་རྣམ་དག་ཞིག་དང་།རང་བཀུར་གྱི་དོན་དུ་ཁོང་དང་བྲལ་དགོས་པར་སྐྱོ་བ་སྐྱེས་ཏེ།ཞེས་སྡུག་བསྔལ་ཆེ་ཤོས་ཀྱི་མིག་ཆུ་ལྷུང་བ་བྲིས་ཡོད།ཤ་དང་རུས་པའི་བརྩེ་དུངསནང་དུ་ཡང་ཨ་ཁུ་ལྷ་བཟོས་བྲོས་འགྲོ་བ་དང་།པ་ཕའི་སྣང་ཚུལ་ལ་ཕྱིར་དྲན་བྱས་པས་ཆར་རྒྱུན་ཟམ་ཟིམ་དུ་བབས་པ་དང་།གྲང་རླུང་དལ་བུར་ལྡང་བའི་དུས་སུ།ཕོ་ལོ་ཉི་ཤུའི་ལྷག་རིང་ལ་བཞུར་མ་མྱོང་བའི་མྱ་ངན་གྱི་མཆི་མ་དེ་ཐོག་དང་པོར་ངའི་དཔྲལ་བའི་མིག་གཉིས་ལས་བཞུར།ཞེས་བྲིས་ཡོད།དེ་གཉིས་ནང་དུ་སྡུག་བསྔལ་ཆེ་ཤོས་ཀྱི་མིག་ཆུ་ལྷུང་ཞེས་ཚིག་བེད་སྤྱོད་བྱས་པ་ཡང་གཅིག་མཚུངས་རེད་འདུགཡངམི་རྟག་སྒྱུ་མའི་རྨི་ལམདུ་ཡང་དེ་དང་འདྲ་བར་དེ་ནི་ཁོ་རང་གི་མི་ལོ་སུམ་ཅུའི་འཇིག་རྟེན་གྱི་འཚོ་བའི་ནང་གི་སྡུག་བསྔལ་ཆེ་ཤོས་ཡིན་པ་དང་།ཁོ་རང་གི་གངས་དཀར་སེམས་ན་བཞུར་བའི་མིག་ཆུ་དང་པོ་རེད།ཅེས་ཡོད།དོན་གྲུབ་རྒྱལ་གྱི་སྒྲུང་གཏམ་གཉིས་ཀྱི་ནང་དུ་ཚིག་གི་བེད་སྤྱད་པ་དེ་གཅིག་མཚུངས་ཡིན་པ་དེ་ལས།ཁོང་གི་སྒྲུང་གཏམ་ནང་གི་ཚིག་དེཅཱན་ཨེརདང་སྟེས་དབང་གིས་སྟབས་འཁེལ་གཅིག་མཐུན་བྱུང་བ་ཞིག་མིན་པར་ཁོང་ཉིད་ལཅཱན་ཨེརགྱིས་བག་ཆགས་ཟབ་མོ་བཞག་ཡོད་པ་དེ་རྟོགས་ཐུབ།